21.2.2022
RO
Jurnalul Oficial al Uniunii Europene
C 83/15
Textul existent are următorul cuprins: „7.
Uleiul de măsline extravirgin cu denumire de origine protejată, astfel cum este descris la articolul 1, trebuie comercializat în recipiente din sticlă de culoare închisă, din oțel inoxidabil sau din staniu, cu o capacitate de maximum cinci litri.”
Acest text se înlocuiește cu textul următor: „7.
Uleiul de măsline extravirgin cu denumire de origine protejată, astfel cum este descris la articolul 1, trebuie comercializat în recipiente din sticlă sau din staniu sau în orice alte recipiente adecvate pentru păstrarea uleiului, cu o capacitate de maximum cinci litri.”
Scopul acestei modificări este de a permite producătorilor să utilizeze alte recipiente decât cele stabilite în prezent în caietul de sarcini, pentru a putea satisface diferite cereri ale pieței. — Se modifică normele privind îmbutelierea.
Textul existent are următorul cuprins: „Operațiunile de cultivare, de extracție a uleiului și de îmbuteliere se desfășoară în aria delimitată.
Îmbutelierea trebuie efectuată în aria geografică delimitată, pentru a păstra caracteristicile specifice și calitatea uleiului «Monte Etna», asigurându-se că organismul extern de control își efectuează controalele sub supravegherea producătorilor.”
Acest text se înlocuiește cu textul următor: „Uleiul de măsline extravirgin cu denumirea de origine protejată «Monte Etna» trebuie ambalat în aria geografică delimitată la punctul 4.”
Această cerință este necesară pentru a se asigura că materiile prime și uleiul ca atare sunt transportate cât mai puțin posibil.
Chiar și transportul în cuve al uleiului în vrac a dus de mai multe ori la modificări chimice minore care s-au tradus în modificări organoleptice mult mai semnificative.
Uleiul de măsline este extrem de sensibil la interferența aromatică potențială cauzată de mediul intern al cuvei de transport.
Acest lucru permite și organismului de control să garanteze că se pot realiza controale adecvate pe parcursul procesului de producție și de ambalare, un fapt care contribuie, de asemenea, la menținerea caracteristicilor tipice ale DOP și la garantarea monitorizării și a trasabilității.”
Modificarea oferă o justificare suplimentară pentru limitarea îmbutelierii la aria delimitată.
Organismul de control — Se adaugă un articol concret pe această temă la caietul de sarcini al produsului, deoarece acesta lipsea.
Întrucât a fost modificat organismul de control, se corectează punctul 4.7 din fișa rezumat pentru a reflecta acest fapt.
Textul existent are următorul cuprins: „Denumire: Agroqualità SARL Adresă: Piazza Sallusti, 21, 1-00187 Roma” Acest text se înlocuiește cu textul următor:
„Articolul 10
Controale În conformitate cu legislația UE, un organism de control verifică dacă produsul respectă caietul de sarcini.
Organismul de control ales este Agroqualità (Viale Cesare Pavese, 305, 00144 Roma; adresă de E-mail: agroquali ta@agroqualita.it; Tel.
06 54228675; Fax 06 54228692).”